Diari Oficial de la Generalitat Valenciana


Sumari del DOGV 8011, del 30-03-2017 (2017/2532)

Informe ambiental i territorial estratègic favorable en el procediment simplificat d'avaluació ambiental i territorial estratègica de proposta de modificació parcial número D-5 del Pla general d'ordenació urbana.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8011

Data del DOGV
:   30-03-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/2532


Data del document
:   23-03-2017

Organisme emissor
:   Ajuntament de Calp

Tipus de document
:   Anunci

Descriptors 

:   * Calp
    * administració local
    * pla d'urbanisme

Informe ambiental i territorial estratègic favorable en el procediment simplificat d'avaluació ambiental i territorial estratègica de proposta de modificació parcial número D-5 del Pla general d'ordenació urbana. [2017/2532]  
D'acord amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació, en el Diari Oficial de la Generalitat Valenciana, de l'informe ambiental i territorial estratègic, es publica la resolució dictada per l'Òrgan Ambiental de l'Ajuntament de Calp, Ana María Sala Fernández, relativa a l'informe ambiental i territorial estratègic de la modificació D5 del Pla general d'ordenació urbana relativa a la regulació d'altura en edificacions d'una planta destinades a usos terciaris i industrials.  
  
  
«Resolució número 738189157 de 23 de febrer de 2017, d'informe ambiental i territorial estratègic  
Expedient: 2015/EXPGEN/00983  
Títol: Modificació parcial número D5 del Pla general d'ordenació urbana. Regulació de l'altura en edificacions d'una planta destinades a usos terciaris i industrials.  
Òrgan promotor: Ajuntament de Calp.  
Òrgan substantiu: Ajuntament de Calp.  
Localització: Calp (Alacant).  
La regidora delegada de Protecció del Territori, la Ana Sala Fernández, en la seua condició d'Òrgan Ambiental de l'Ajuntament de Calp, en virtut del Decret de delegació de l'alcalde de 5 de setembre de 2016, número 228/2016, del qual es va donar compte en la sessió plenària de l'Ajuntament el dia 8 de novembre de 2016, d'acord amb allò que disposa l'article 51.2.b. de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, té l'amabilitat d'emetre una resolució d'informe ambiental i territorial estratègic amb el següent contingut:  
A) Documentació aportada  
Amb data 21 d'octubre de 2016, es redacta, per l'arquitecte municipal, el document esborrany de la modificació puntual número D.5: Regulació de l'altura en edificacions d'una planta destinades a usos terciaris i industrials.  
Amb la mateixa data s'emet, per l'arquitecte municipal, el document estratègic amb sol·licitud de procediment simplificat relativa a la esmentada modificació puntual.  
La documentació aportada, en format paper i digital, s'ajusta a allò que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
  
B) Planejament vigent  
El planejament municipal vigent és el Pla general de Calp (homologació global del PG 1998), aprovat definitivament el 28 de juliol de 1998, per la Comissió Territorial d'Urbanisme d'Alacant. L'esmentat planejament va ser sotmés a avaluació ambiental (exp. 475/7730-CSW) i va obtenir la declaració d'impacte ambiental el 23 de juliol de 1998.  
  
L'àmbit territorial objecte de la modificació queda classificat en el vigent Pla general com a sòl urbà consolidat i sòl urbà d'àrees de vora, article 128, Sòl urbà consolidat, i article 133, Àrees de vora.  
  
Article 128. Sòl urbà consolidat  
1) La delimitació de les diferents zones de sòl urbà consolidat queda definida en els plànols d'ordenació de la sèrie 8 a escala 1/2000.  
  
2) Les condicions d'edificació i usos que corresponen a aquesta zona apareixen reflectits en el quadre 2 que figura en l'annex número 1.  
Article 133. Àrees de vora  
1. La delimitació de les diferents zones de sòl urbà àrees de vora queda definida en els plànols d'ordenació de la sèrie 8 a escala 1/2000.  
2. Les condicions d'edificació i usos són els que corresponen a les tipologies AS i AG del sòl urbà consolidat, reflectides en el quadre 2 que figura en l'Annex núm. 1.  
En els sòls urbans amb la qualificació de àrees de vora es poden redactar estudis de detall amb la finalitat de resoldre el viari interior de l'àrea, i s'han d'aplicar en aquests casos a les mateixes determinacions que les indicades per a la resolució de les àrees de sòl urbà consolidat subjectes a estudi de detall.  
C) Modificació proposada: objecte i justificació  
Les normes urbanístiques del pla vigent fixen en un màxim de 4,50 metres l'altura de planta baixa en tot tipus de qualificacions de sòl, segons s'estableix en l'article 27.1. D'altra banda, l'altura de les edificacions en cap cas és inferior a dues plantes i 7,00 metres.  
Actualment, l'increment de les superfícies necessàries per a desenvolupar activitats, especialment comercials, ha anat acompanyada d'un increment d'altura de l'espai comercial interior de l'activitat quan es desenvolupen en una sola planta. D'una banda, la major amplitud de les sales de venda ha requerit major altura per a compensar la ?xafada- que puga produir el sostre sobre la sala en incrementar-se notablement la seua perspectiva. D'altra banda, les instal·lacions tècniques de major volum requereixen de major altura lliure per a la posada en funcionament. L'altura màxima actual de 4,5 metres resulta, per tant, escassa quan es tracta d'implantar aquest tipus d'activitats.  
Les normes urbanístiques no preveuen la regulació d'altura màxima quan per a aquestes activitats es pretén construir una edificació d'una sola planta, i es força en alguns casos la interpretació de dues plantes als efectes de poder aconseguir una altura major de 4,50 metres.  
Amb aquesta modificació puntual es pretén garantir l'altura de les edificacions d'una sola planta sobre rasant quan es tracta d'activitats terciàries i industrials, de manera que s'equipara aquesta altura a la que els correspondria si comptaren amb dues plantes, és a dir, 7,00 metres d'altura i es computa l'edificabilitat que corresponga per l'esmentada planta.  
Es tracta, per tant, de concretar en les normes urbanístiques, que les edificacions d'una sola planta sobre el terreny destinades a usos terciaris o industrials, poden arribar a l'altura màxima de 7,00 m, si bé aquells espais interiors que compten amb dues plantes han de computar l'edificabilitat per cadascuna d'elles sense que s'haja d'interpretar una planta com a entresolat.  
Per a aquest tipus d'edificacions, a fi de minimitzar l'impacte i garantir la integració en l'entorn, és obligatòria l'exigència de l'article 46.2 de les normes urbanístiques, i s'ha d'incloure en la documentació amb la qual se sol·licite la llicència «un estudi de visualització i paisatge urbà en l'estat actual i en l'estat futur que correspondrà a la implantació de la construcció projectada».  
D) Característiques de la modificació  
D.1. Àmbit de l'actuació.  
L'àmbit d'aquesta modificació se circumscriu al sòl classificat com a urbà i qualificat com consolidat i àrea de vora de tot el terme municipal.  
D.2. Dotacions públiques previstes  
Es tracta únicament de la modificació de la configuració morfològica de les edificacions.  
D.3 Proposta de Modificació realitzada  
L'esborrany de la modificació, de 21 d'octubre de 2016, i esmentat en els paràgrafs anteriors, recull, en el punt III.b, les característiques de la modificació que se sotmet a aquest informe ambiental.  
a) Inclusió d'un nou paràgraf en l'article número 29, titulat Regulació d'altures en edificació oberta de sòl urbà consolidat.  
  
?3) En les parcel·les destinades íntegrament a usos terciaris i industrials i sempre que l'edificació compte amb una sola planta sobre el terreny, l'altura màxima de l'edificació, inclòs el forjat de coberta, ha de ser de 7,00 metres, i computa, a efectes d'edificabilitat, com una sola planta.  
En aquests casos els entresolats computaran a efectes d'edificabilitat.  
S'ha d'aportar, juntament amb la sol·licitud de la llicència, la documentació a la qual es refereix l'article número 46.2 de les normes urbanístiques?.  
b) Modificació del títol de l'article número 29:  
?Article 29. Regulació d'altures en edificació oberta de sòl urbà consolidat i àrees de vora?.  
E) Consultes  
Considerades les característiques de la proposta de modificació i l'àmbit sobre el qual s'actua, per part de l'Òrgan Ambiental de l'Ajuntament de Calp, d'acord amb l'article 51.1. de la LOTUP, la documentació elaborada s'ha sotmès a consulta dels següents departaments municipals en virtut de providència del dia 18 de novembre de 2016, i s'han emés en la data que a continuació s'indica i destaquen les consideracions següents:  
1. Departament d'Ordenació del Territori i Projectes de l'Ajuntament de Calp.  
Data: 4 de gener de 2017.  
L'informe emés conclou que, analitzada la proposta de la modificació parcial número D.5 del Pla general d'ordenació urbana (PGOU) de Calp: Regulació de l'altura en edificacions d'una planta destinades a usos terciaris i industrials, s'entén que l'esmentada actuació quedaria emmarcada en l'article 46.3 de la LOTUP per considerar que es tracta d'un instrument d'ordenació que afecta únicament i exclusivament a l'ordenació detallada del sòl urbà consolidat i sòl urbà en àrea de vora.  
  
Per això, segons estableix l'article 51.2.b de la LOTUP, d'acord amb els criteris de l'annex VIII de l'esmentada llei, i atesa l'escassa incidència observada en els apartats anteriors i, en base al principi de simplificació administrativa, s'estima que és suficient la tramitació de l'avaluació ambiental i territorial estratègica simplificada per a determinar que la modificació proposada no presenta efectes significatius sobre el medi ambient, sempre que s'atenguen els condicionants de la part resolutòria.  
2. Departament de Promoció Econòmica de l'Ajuntament de Calp.  
  
Data: 19 gener de 2017.  
L'informe emés assenyala que la modificació proposada suposa incrementar l'altura dels equipaments terciaris i industrials des dels 4,50 metres que contempla actualment el PGOU fins els 7,00 metres que es proposa en la modificació.  
Aquest fet es justifica per la necessitat habitual de la majoria d'aquest equipaments de superar l'esmentada altura bé per qüestions tècniques (instal·lacions en els esmentats equipaments) bé per qüestions estètiques per a compensar l'efecte ?xafada- que pot produir el sostre de la sala de vendes per increment de la seua dimensió sense augmentar de forma proporcional l'altura de l'equipament.  
La modificació proposada no afecta potencialment al número d'establiments comercials que pogueren implantar-se al municipi, sinó a aspectes qualitatius relatius a l'estètica i funcionalitat. En aquest sentit, la modificació proposada pot contribuir a millorar qualitativament la tipologia dels establiments implantats al municipi, cosa que podria associar-se a majors nivells d'eficiència i potencial creació d'ocupació d'aquests. La qual cosa resultaria beneficiós per a l'economia local.  
  
Per tot això, el tècnic que subscriu no troba inconvenients des del punt de vista de l'impacte del teixit productiu o la creació del municipi a la modificació plantejada.  
3. Departament de Medi Ambient de l'Ajuntament de Calp.  
Data. 19 de gener de 2017.  
En la qual s'assenyala que aquesta modificació proposada no varia cap paràmetre urbanístic que tinga com a conseqüència que l'edificabilitat reservada a sòls inclosos en l'àmbit de la modificació, puga materialitzar-se en una única planta, de major altura que la permesa fins al moment. La qual cosa suposa, en la pràctica, un augment de volum respecte a la construcció que podria construir-se segons la regulació actual.  
  
Aquesta incidència s'ha d'estudiar, en cada cas, a través del document d'estudi de visualització i paisatge urbà previst en l'article 46.2 de les normes urbanístiques del Pla general d'ordenació urbana (NUPGOU), exigible d'acord amb la redacció proposada. Per tant, a partir del nou marc normatiu, es pot, en l'àmbit d'aquesta modificació, prohibir certes edificacions si no superen l'esmentat examen paisatgístic.  
  
Com no existeix cap altre aspecte que es modifique, es considera que, des d'una vessant ambiental, la modificació només té la incidència paisatgística indicada en el paràgrafs anteriors.  
Per tot això, es considera que la modificació del Pla general d'ordenació urbana D-5, relativa a la regulació d'altura en edificacions d'una planta destinades a usos terciaris i industrials és compatible amb els valors ambientals ací estudiats.  
F) Identificació i valoració dels possibles efectes sobre el medi ambient  
La identificació i valoració dels efectes que s'estimen que puguen produir-se en el medi ambient derivats de l'aprovació de la modificació estudiada es fa, d'acord amb l'article 46.3 de la LOTUP i atén als criteris de l'annex VIII de l'esmentada norma. Això permet a l'Òrgan Ambiental determinar el procediment d'avaluació ambiental estratègica ?ordinari o simplificat- a seguir.  
La interpretació dels esmentats criteris s'ha de realitzar d'acord amb la Guia d'aplicació de la Llei 9/2006, de 28 d'abril, apartat 3.5, facilitada pel Ministeri d'Agricultura i Medi Ambient, tal i com es recomana en la Guia d'avaluació ambiental per l'Òrgan Ambiental municipal publicada per la Direcció General de Medi Natural i Avaluació Ambiental.  
  
La modificació afecta a l'àmbit descrit de sòl urbà. Es limita a una mera alteració de l'altura interior de les edificacions d'una planta en els usos terciaris i industrials, i pot arribar a l'altura de 7 metres en l'esmentada planta.  
No es modifica l'altura exterior de les construccions, ni els usos ni les edificabilitats.  
De forma general, analitzada la proposta, es pot afirmar que aquesta modificació puntual no modifica els paràmetres morfològics de les edificacions resultants respecte de les ja construïdes o existents en l'entorn.  
  
Algunes zones de l'àmbit de la modificació se situen en punts d'alta visibilitat. La proposta de modificació pretén disminuir l'impacte visual que puga generar la implantació de les edificacions resultants i garantir la integració en l'entorn, mitjançant la incorporació d'un estudi de visualització i paisatge urbà previ a la sol·licitud de la llicència.  
  
Per tot açò, pot estimar-se que la incidència de tot allò indicat en paràgrafs anteriors no es veu alterada de forma negativa per la modificació proposada. Més bé al contrari, poden preveure's efectes positius pel que fa a la integració paisatgística de les edificacions construïdes en l'àmbit de la modificació.  
G) Consideracions jurídiques  
L'avaluació ambiental estratègica és l'instrument de prevenció, establert en la Directiva 2001/42/CE, de 27 de juny, del Parlament Europeu i del Consell, per a la integració dels aspectes ambientals en la presa de decisions de plans i programes públics.  
Aquesta directiva s'incorpora en el dret intern espanyol en l'àmbit de la Comunitat Valenciana i atén a la distribució de competències establertes en l'article 148.1.3 de la Constitució espanyola (CE), mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 de octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental d'acord amb allò que preveu la legislació d'avaluació ambiental.  
L'article 46 de la LOTUP estableix que són objecte d'avaluació ambiental i territorial estratègica ordinària determinats plans i programes, així com les seues modificacions, que s'adopten o aproven per una administració pública quan, dins d'altres supòsits, implique una modificació d'un pla general estructural i així ho determine l'òrgan ambiental i territorial d'acord amb els criteris de l'annex VIII de la LOTUP.  
  
H) Acord  
Analitzada la proposta de modificació parcial número D-5 del PGOU de Calp, Regulació de l'altura en edificacions d'una planta destinades a usos terciaris i industrials, s'entén que l'esmentada actuació quedaria emmarcada en l'article 46.3 de la LOTUP per considerar que es tracta d'un instrument d'ordenació que afecta únicament i exclusivament a l'ordenació detallada del sòl urbà consolidat i sòl urbà d'àrea de vora.  
Per això, segons estableix l'article 51.2.b de la LOTUP, d'acord amb els criteris de l'annex VIII de l'esmentada llei, i atesa l'escassa incidència observada en els apartats anteriors i en base al principi de simplificació administrativa, s'estima que és suficient la tramitació de l'avaluació ambiental i territorial estratègica simplificada per a determinar que la modificació proposada no presenta efectes significatius sobre el medi ambient, sempre que s'atenguen els condicionants de la part resolutòria.  
D'acord amb allò que s'ha exposat, es resol:  
  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de proposta de Modificació parcial número D-5 del PGOU de Calp, Regulació de l'altura en edificacions d'una planta destinades a usos terciaris i industrials, d'acord amb els criteris de l'annex VIII de la LOTUP, per no tenir efectes significatius sobre el medi ambient, i continuar la tramitació d'acord amb la normativa sectorial.  
  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li siguen propis si, una volta publicat en el Diari Oficial de la Generalitat Valenciana, no s'haguera procedit a l'aprovació de la modificació en el termini màxim de quatre anys des de la seua publicació. En tal cas, el promotor ha d'iniciar de nou el procediment d'avaluació ambiental i territorial estratègica simplificada de la proposta».  
  
  
Es fa constar, als interessats, que contra aquesta resolució, per no ser un acte definitiu en via administrativa, no pot interposar-se cap recurs, la qual cosa no és cap inconvenient perquè puguen utilitzar-se els mitjans de defensa que en el seu dret estimen pertinents, la qual cosa es fa pública per a general coneixement i als efectes pertinents.  
  
Calp, 23 de febrer de 2017.- La regidora delegada de Protecció del Territori: Ana María Sala Fernández.